
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL PRIEMONIŲ VEIKLAI VIEŠOJO ADMINISTRAVIMO SRITYJE GERINTI

2021 m. sausio   d. Nr. AT-
Šakiai

Vadovaudamasis Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu bei atsižvelgdamas į Lietuvos Respublikos Seimo kontrolieriaus 2021 m. sausio 7 d. pažymoje Nr. 4D-2020/2-1349 ,,Dėl UAB ,,Mano būstas Dainava“ atstovaujamos Aušros Valinskytės skundo prieš Šakių rajono savivaldybės administraciją“ pateiktas rekomendacijas:
            1. Į p a r e i g o j u:
[bookmark: _Hlk62571971][bookmark: _Hlk62630882]            1.1. rajono savivaldybės administracijos valstybės tarnautojus ir darbuotojus, dirbančius pagal darbo sutartį, asmenų prašymus ir skundus nagrinėti laikantis nustatytos tvarkos ir terminų, numatytų Prašymų ir skundų nagrinėjimo ir asmenų aptarnavimo viešojo administravimo subjektuose taisyklėse, patvirtintose Lietuvos Respublikos Vyriausybės  2007  m. rugpjūčio 22 d. nutarimu Nr. 875 ,,Dėl prašymų ir skundų nagrinėjimo ir asmenų aptarnavimo viešojo administravimo subjektuose taisyklių patvirtinimo“ bei Asmenų aptarnavimo vieno langelio principu Šakių rajono savivaldybės administracijoje tvarkos apraše, patvirtintame Šakių rajono savivaldybės administracijos direktoriaus 2020 m. spalio 8 d. įsakymu Nr. AT-858 ,,Dėl asmenų aptarnavimo vieno langelio principu Šakių rajono savivaldybės administracijoje tvarkos aprašo patvirtinimo“;
1.2. rajono savivaldybės administracijos skyrių vedėjus ir seniūnus kontroliuoti pavaldžių darbuotojų skundų nagrinėjimo terminus ir prisiimti asmeninę atsakomybę  už  skundų išnagrinėjimą laiku;
[bookmark: _Hlk62631585]1.3. rajono savivaldybės administracijos skyrių vedėjus ir seniūnus per Dokumentų valdymo sistemą su įsakymu supažindinti pavaldžius darbuotojus.
2. Įsakymo vykdymo kontrolę pavedu rajono savivaldybės administracijos direktoriaus pavaduotojui Redui Juškaičiui.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Administracijos direktorius	Dainius Grincevičius



Parengė 
Teisės, personalo ir civilinės metrikacijos skyriaus vedėja

Jūratė Šneideraitienė
2021-01-20

